IZVOD IZ ZAPISNIKA

sa XI. sjednice Školskog odbora Osnovne škole Zlatar Bistrica

održane 1.2.2022.g.

Prisutni: Jasenka Kuljak, Ivan Kuntić, Danijela Čiček Haban, Marina Dinjar, Željko Špoljar, Davor Sugnetić

Odsutni: Mateja Trčak (bolovanje)

Ostali prisutni: Jasna Kokot Pelko, ravnateljica i Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s X. sjednice Školskoga odbora
2. Predstavljanje programa rada za mandatno razdoblje kandidata od rednog broja 1. na listi kandidata u natječajnom postupku imenovanja ravnatelja/ice Osnovne škole Zlatar Bistrica
3. Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole Zlatar Bistrica
4. Javno glasovanje o kandidatu s liste kandidata za ravnatelja/icu Osnovne škole Zlatar Bistrica i donošenje Odluke o imenovanju ravnatelja/ice Osnovne škole Zlatar Bistrica
5. Razno

**Ad 1.) Prihvaćanje zapisnika s X. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Predstavljanje programa rada za mandatno razdoblje kandidata od rednog broja 1. na listi kandidata u natječajnom postupku imenovanja ravnatelja/ice Osnovne škole Zlatar Bistrica**

Predsjednica Školskog odbora Osnovne škole Zlatar Bistrica najavljuje izlaganje programa rada za mandatno razdoblje prvog s rang liste kandidata koji je ujedno i jednini prijavljeni kandidat za ravnatelja/icu.

Jasna Kokot Pelko predstavlja svoj program. U svom predstavljanu detaljno je opisala svoj program, ciljeve, aktivnosti, misije, vizije razvoja Osnovne škole Zlatar Bistrica koji je dostavila kao dio natječajne dokumentacije.

Pitanja ni primjedbi nema.

Nakon predstavljanja kandidatkinja za ravnateljicu je napustila prostoriju.

Predsjednica Školskog odbora OŠ Zlatar Bistrica poziva prisutne članove da se izjasne za ili protiv prihvaćanja iznesenog programa rada kandidatkinje.

Jednoglasno sa šest (6) glasova „za“ prihvaća se program rada kandidatkinje, te se utvrđuje da je program rada predstavljen sukladno sadržaju iz radnog materijala kao dijelu dostavljene natječajne dokumentacije.

**Ad 3.) Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole Zlatar Bistrica**

Predsjednica Školskog odbora OŠ Zlatar Bistrica je pročitala zaključke o stajalištu Učiteljskog vijeća, Skupa radnika i Vijeća roditelja, uz napomenu da su predstavnici iz reda učitelja i stručnih suradnika, iz reda radnika Škole i iz reda roditelja prilikom glasovanja obavezni zastupati stajalište tijela koje ih je imenovalo u Školski odbor Osnovne škole Zlatar Bistrica.

**Ad 4.) Javno glasovanje o kandidatu s liste kandidata za ravnatelja/icu Osnovne škole Zlatar Bistrica i donošenje Odluke o imenovanju ravnatelja/ice Osnovne škole Zlatar Bistrica**

Predsjednica Školskog odbora OŠ Zlatar Bistrica poziva prisutne članove da pristupe javnom glasovanju, dizanjem ruku „za“ za kandidatkinju pod rednim brojem 1. Jasnu Kokot Pelko, prof.

Za kandidatkinju Jasnu Kokot Pelko, profesor defektolog – logoped, glasovalo je šest (6) članova Školskog odbora OŠ Zlatar Bistrica dizanjem ruku “za“.

Predsjednica Školskog odbora Osnovne škole Zlatar Bistrica utvrđuje da je ravnateljicom Osnovne škole Zlatar Bistrica jednoglasno imenovana kandidatkinja pod rednim brojem 1. Jasna Kokot Pelko, prof. sa šest (6) glasova „za“.

Predsjednica Školskog odbora upoznaje članove s prijedlogom Odluke o imenovanju ravnateljice Osnovne škole Zlatar Bistrica i pozvala prisutne članove da iznesu svoje primjedbe.

Primjedbi nema.

Predsjednica Školskog odbora poziva članove da se izjasne „ za“ ili „protiv“ donošenja i prihvaćanja Odluke o imenovanju ravnateljice Osnovne škole Zlatar Bistrica.

Jednoglasno sa šest (6) glasova „za“ donesena je Odluka o imenovanju ravnateljice Osnovne škole Zlatar Bistrica.

Donosi se zaključak da je postupak javnog glasovanja u natječajnom postupku imenovanja ravnatelja/ice Osnovne škole Zlatar Bistrica proveden pravilno i svi članovi jednoglasno imenuju ravnateljicom Osnovne škole Zlatar Bistrica kandidatkinju Jasnu Kokot Pelko, profesor defektolog - logoped. Također je i Odluka o imenovanju ravnateljice Osnovne škole Zlatar Bistrica usvojena je jednoglasno.

**Ad 5.) Razno**

Po točkom razno predsjednica Školskog odbora pozvala je prisutne članove da iznesu prijedloge, primjedbe i pitanja.

Prisutni članovi nemaju prijedloga, primjedbi.

Na sjednicu Školskog odbora ponovo se priključuje aktualna ravnateljica.

Ravnateljica izvješćuje da je imala upit za najam školske sportske dvorane od rukometnog kluba Bedekovčina za dvije utakmice koje bi odigrali u veljači. Radi se o registriranom klubu i članovima koji posjeduju Covid potvrde.

Obzirom da još nije donesena Odluka o uvjetima korištenja školskih sportskih dvorana od strane Osnivača nije ni Škola mogla donijeti svoju Odluku, a Osnivač nas je uputio da se koristimo postojećim Odlukama vezanim uz najam školske sportske dvorane.

Ravnateljica je upoznala prisutne da je cijena utakmice (2 sata korištenja) prema Izmjenama i dopunama Odluke o uvjetima korištenja sportske školske dvorane (Klasa: 602-02/10-09/04 Urbroj: 2211/08-380-30-10-01 od 15. rujna 2010.) iznosila 900,00 kn.

Obzirom da je navedena Odluka iz 2010. g., a cijene su porasle, članovi su se složili te je donesen zaključak da će ravnateljica provjeriti cijenu utakmice u drugim školskim sportskim dvoranama i prema tome uskladiti cijenu utakmice u ŠSD Zlatar Bistrica.

Daljnjih pitanja i prijedloga nije bilo.

Sjednica ŠO završena je u 17.15 sati.

Zapisničarka Predsjednica ŠO

Natalija Jug Jasenka Kuljak